钦定古今图书集成/明伦汇编/皇极典/第162卷 > 性理会通 > 《宣王》
## 钦定古今图书集成/明伦汇编/皇极典/第162卷 > 性理会通 > 《宣王》

华阳范氏曰：“昔周宣王任贤使能，吉甫征伐于外，而
王之所与处者，张仲孝友也。夫使文、武之臣征伐，而
左右前后得正良之士善其君心，则谗言不至而忠
谋见用，此所以能成功也。苟使憸邪之人从中制之，
则虽吉甫无以成其功。宣王能复文武之业以致中
兴者，内顺制而外威严也。”